**Obrazloženje**

1. **Zakonska osnova**

Pravna osnova za donošenje Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice (u daljnjem tekstu: Odluka) sadržana je u odredbama članaka 23.a, 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) kojima je uređeno financiranje dječjih vrtića i člankom 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Odlukom se utvrđuju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice.

Člankom 1. utvrđuje se što se propisuje Odlukom.

Člankom 2. propisano je da ekonomsku cijenu u dječjim vrtićima kojima je osnivač Grad Koprivnica utvrđuje Upravno vijeće uz suglasnost gradonačelnika, da dječji vrtići kojima nije osnivač Grad Koprivnica samostalno donose odluku o visini ekonomske cijene kao i odluku o participaciji roditelja te je propisan iznos sufinanciranja programa odgoja i obrazovanja mjesečno po djetetu.

Člankom 3. propisani su izvori financiranja za dječje vrtiće.

Člankom 4. propisani su uvjeti za ostvarivanje prava na sufinanciranje.

Člankom 5. propisani su uvjeti ostvarivanja prava na pomoć za podmirenje troškova predškolskog odgoja i obrazovanja za djecu rane i predškolske dobi u visini 100% i 50% iznosa participacije roditelja.

Člankom 6. propisani su uvjeti i postupak ostvarivanja prava na pomoć za podmirenje troškova predškolskog odgoja i obrazovanja za djecu rane i predškolske dobi ukoliko dijete nije ostvarilo upis u dječje vrtiće kojima je osnivač Grad Koprivnica, već je upisano u dječji vrtić koji svoju djelatnost obavlja izvan područja Grada Koprivnice.

Člankom 7. propisano je da dječji vrtići samostalno utvrđuju iznos za koji se umanjuje participacija roditelja radi opravdanog izostanka djeteta.

Člankom 8. propisana je dokumentacija koju su dječji vrtići dužni početkom pedagoške godine poslati Gradu Koprivnici radi dokaza o broju upisane djece.

Člankom 9. propisano je koliko traje i tko provodi program predškole te gdje su osigurana sredstva za provođenje programa.

Člankom 10. propisano je da stupanjem na snagu ove Odluke prestaje važiti prijašnja odluka.

Člankom 11. propisano je gdje će se objaviti Odluka i kada stupa na snagu.

1. **Potrebna sredstva za provedbu akta**

Sredstva za provedbu Odluke planirana su u Proračunu Grada Koprivnice za 2026. godinu u sklopu aktivnosti A300113, A300118, A301535, A301512, A300101, A300104, A300120, A300102.

Slijedom navedenog, predlaže se Gradskom vijeću Grada Koprivnice donošenje Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice

Nositelj izrade: Predlagatelj:

Upravni odjel za društvene djelatnosti

SLUŽBENICA OVLAŠTENA ZA GRADONAČELNIK: OBAVLJANJE

POSLOVA PROČELNIKA:

Ida Bakrač Mišel Jakšić